ไฟแนนซ์ทูเดย์
โดย...ภูคา
17 ก.ค. 2558

โดย...ภูคา
...กระทรวงการคลัง ตอนนี้เนื้อหอมเพราะสถาบันการเงินเฉพาะกิจในสังกัดประกาศเปิดรับสมัครเอ็มดีถึง 3 ที่พร้อมกัน ได้แก่ เอ็กซิมแบงก์ ซึ่งการประชุมบอร์ดแบงก์ในวันที่ 22 ก.ค.นี้ ต้องตัดสินใจว่าจะทำอย่างไรกับการสรรหาดี เพราะ สมพร จิตเป็นธม หนึ่งในผู้สมัครถอนตัว เข้ารับตำแหน่งเลขาธิการกองทุนการออมแห่งชาติ (กอช.) เรียบร้อยแล้ว เหลือผู้สมัครอีกคนคือ น้ำผึ้ง วงศ์สมิทธิ์ บอร์ดจะเปิดสรรหาใหม่หรือพิจารณาน้ำผึ้งคนเดียวเลย
อีก 2 แห่งคือ ธนาคารอาคารสงเคราะห์ (ธอส.) เปิดรับสมัครแล้ว และจะปิดรับสมัครในสิ้นเดือนนี้ คาดว่าจะมีทั้งคนในและคนนอกสนใจเยอะ และสุดท้ายคือ เอ็มดี บรรษัทประกันสินเชื่ออุตสาหกรรมขนาดย่อม (บสย.) 
...สหภาพพนักงาน ธอส. ร้องกระทรวงการคลัง เรื่องการปรับขั้นเงินเดือนพนักงานกว่า 400 คน ที่มีวุฒิการศึกษาปริญญาตรีแต่ได้เงินเดือน 9,700 บาท ถือว่าเงินเดือนต่ำกว่าข้าราชการที่ได้เงินเดือน 1.5 หมื่นบาท ที่ต้องมาทวงเรื่องเพราะยื่นขอไปตั้งแต่ปี 2552 เรื่องโดนดองไว้ 6 ปี ก็ยังไม่มีความคืบหน้า